Diari Oficial de la Generalitat Valenciana


Sumari del DOGV 6776, del 17-05-2012 (2012/4778)

RESOLUCIÓ de 14 de maig de 2012, del gerent del Consorci Espacial Valencià - Val Space Consortium (VSC), referent a la creació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/05/14/(1)/dof/vci/html**

### Dades del document

Número de DOGV
:   6776

Data del DOGV
:   17-05-2012

Secció del DOGV
:   I. DISPOSICIONS GENERALS

Número del document
:   2012/4778


Data del document
:   14-05-2012

Organisme emissor
:   Consorci Espacial València

Tipus de document
:   Resolució

Descriptors 

:   * Consorci Espacial València
    * base de dades
    * societat d'economia mixta
    * dades personals
    * legislació

RESOLUCIÓ de 14 de maig de 2012, del gerent del Consorci Espacial Valencià - Val Space Consortium (VSC), referent a la creació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2012/4778]  
Els Estatuts del Consorci Espacial Valencià - Val Space Consortium (VSC), aprovats per Acord de 12 de març de 2010, del Consell (DOCV núm. 6227, de 16.03.2010), atribuïxen a la Junta de Govern diferents competències en relació amb la gestió ordinària d'aquest.  
  
Reunida la Junta de Govern esmentada, en data 7 de maig de 2012, va ser adoptat, entre altres, l'acord de delegació de la competència a favor de la gerent per a l'aprovació i creació de fitxers de carácter personal.  
L'article 20 de la Llei orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només podrá fer-se mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el gerent del Consorci Espacial Valencià - Val Space Consortium (VSC) resol:  
  
Primer  
Aprovar la creació dels fitxers que es relacionen en els annexos d'aquesta disposició.  
  
Segon  
El Consorci Espacial Valencià - Val Space Consortium (VSC) prendrà les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Tercer  
El responsable dels fitxers automatitzats que s'indiquen en els annexos adoptarà les mesures necessàries per a assegurar que les dades de caràcter personal s'utilitzaran exclusivament per a les finalitats que justificaren la seua creació.  
  
Quart  
Els afectats pels fitxers automatitzats que s'indiquen en els annexos poden exercir el seu dret d'accés, de rectificació i de cancel·lació de les dades, i d'oposició al seu tractament, davant l'òrgan competent i en la forma reglamentària establida, en els casos previstos en la legislació vigent.  
  
Cinquè  
En els casos en què es prevegen comunicacions de dades del responsable dels fitxers automatitzats, el Consorci Espacial Valencià - Val Space Consortium (VSC) advertirà els cessionaris de dades de caràcter personal de l'obligació d'utilitzar-los exclusivament per a la finalitat de la cessió.  
  
Sisè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 14 de maig de 2012.- El gerent (p.d. 07.05.2012): David Argilés Ortiz.  
  
  
  
ANNEX I  
  
Fitxer de personal  
  
Finalitat i usos previstos: gestió econòmica i administrativa del personal laboral o funcionari i becari del Consorci Espacial Valencià - Val Space Consortium (VSC), així com dels aspirants en oposicions i convocatòries de recursos humans i formació que es convoque. Difusió d'informació institucional i gestió de visitants.   
  
Persones o col·lectius de què s'obtenen les dades o que resulten obligats a subministrar-les: personal del Consorci Espacial Valencià - Val Space Consortium (VSC). Aspirants en oposicions i convocatòries de recursos humans i formació que es convoque. Visitants.   
Procediment d'arreplega de les dades: enquestes o entrevistes, formularis i transmissió electrònica de dades  
Estructura bàsica del fitxer i descripció de les dades arreplegades: dades de caràcter identificatiu, dades de característiques personals, dades acadèmics i professionals.   
Cessions de dades previstes: Seguretat Social, mutualitats, entitats bancàries col·laboradores, entitats asseguradores col·laboradores, Agència Estatal d'Administració Tributària, Institut Nacional d'Estadística i Ministeri de Treball i Assumptes Socials, Agència Espacial Europea.   
  
Sistema de tractament de les dades: mixt.   
Òrgans de les administracions responsables del fitxer: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46923 València.   
Servicis o unitats davant els quals poden exercitar-se els drets d'accés, rectificació, cancel·lació i oposició: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46854 València.  
Mesures de seguretat: nivell bàsic.  
  
  
  
ANNEX II  
  
Fitxer de gestió econòmica  
  
Finalitat i usos previstos: gestió econòmica del Consorci Espacial Valencià - Val Space Consortium (VSC), pagament de factures per treballs o servicis prestats al VSC.   
Persones o col·lectius de què s'obtenen les dades o que resulten obligats a subministrar-les: persones físiques o jurídiques que presten un servici o subministren productes o béns al Consorci Espacial Valencià - Val Space Consortium (VSC) .   
Procediment d'arreplega de les dades: factures que es presenten per a la seua tramitació.   
Estructura bàsica del fitxer i descripció de les dades arreplegades: dades de caràcter identificatiu, econòmic-financera i de transaccions.   
  
Sistema de tractament de les dades: mixt.   
Cessions de dades previstes: assessoria comptable.   
Òrgans de les administracions responsables del fitxer: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46881 València.   
Servicis o unitats davant els quals poden exercitar-se els drets d'accés, rectificació, cancel·lació i oposició: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46276 València.  
Mesures de seguretat: nivell bàsic.  
  
  
ANNEX III  
  
Fitxer de contractació  
  
Finalitat i usos previstos: gestió dels expedients de contractació administrativa del Consorci Espacial Valencià - Val Space Consortium (VSC) .   
Persones o col·lectius de què s'obtenen les dades o que resulten obligats a subministrar-les: contractistes del Consorci Espacial Valencià - Val Space Consortium (VSC) .   
Procediment d'arreplega de les dades: formularis, instàncies.   
Estructura bàsica del fitxer i descripció de les dades arreplegades: dades de caràcter identificatiu, d'informació comercial i de transaccions.   
Sistema de tractament de les dades: mixt.   
Cessions de dades previstes: cap.  
Òrgans de les administracions responsables del fitxer: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46200 València.   
Servicis o unitats davant els quals poden exercitar-se els drets d'accés, rectificació, cancel·lació i oposició: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46761 València.  
Mesures de seguretat: nivell bàsic.  
  
  
ANNEX IV  
  
Fitxer de Registre General  
  
Finalitat i usos previstos:   
Registre d'entrada i eixida documents del Consorci Espacial Valencià - Val Space Consortium (VSC) .   
Persones o col·lectius de què s'obtenen les dades o que resulten obligats a subministrar-les: persones físiques i jurídiques que es dirigixen al Consorci Espacial Valencià - Val Space Consortium (VSC) o que reben comunicacions del mateix.   
Procediment d'arreplega de les dades: formularis, instàncies, documents i transmissió electrònica.   
Estructura bàsica del fitxer i descripció de les dades arreplegades: dades de caràcter identificatiu.   
Sistema de tractament de les dades: mixt.   
Cessions de dades previstes: cap.  
Òrgans de les administracions responsables del fitxer: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46444 València.   
Servicis o unitats davant els quals poden exercitar-se els drets d'accés, rectificació, cancel·lació i oposició: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46581 València.  
Mesures de seguretat: nivell bàsic.  
  
  
ANNEX V  
  
Fitxer de videovigilancia del Laboratori Europeu   
d'Alta Potència en RF ESA-VSC  
  
Finalitat i usos previstos:   
Videovigilancia de les instal·lacions del Laboratori Europeu d'Alta Potència en RF ESA-VSC situat en la Ciutat Politècnica de la Innovació, edifici 8G, accés B, planta B, Camí de Vera s/n, 46105 València.  
  
Persones i col·lectius de què s'obtenen les dades o que resulten obligats a subministrar-les: persones que accedisquen al Laboratori Europeu d'Alta Potència en RF ESA-VSC.   
Procediment d'arreplega de les dades: per mitjà de videocàmeres.   
Estructura bàsica del fitxer i descripció de les dades arreplegades: imatges.   
Sistema de tractament de les dades: automatitzat.   
Cessions de dades previstes: cap.  
Òrgans de les administracions responsables del fitxer: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46070 València.   
Servicis o unitats davant els quals poden exercitar-se els drets d'accés, rectificació, cancel·lació i oposició: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46735 València.  
Mesures de seguretat: nivell bàsic.  
ANNEX VI  
  
Fitxer de control d'accés al Laboratori Europeu   
d'Alta Potència en RF ESA-VSC  
  
Finalitat del fitxer i usos previstos: control d'accessos al Laboratori Europeu d'Alta Potència en RF ESA-VSC. Seguretat i control d'accés.  
  
Persones i col·lectius de què s'obtenen les dades o que resulten obligats a subministrar-les: persones que accedisquen al Laboratori Europeu d'Alta Potència en RF ESA-VSC.   
Procediment d'arreplega de les dades: empremta dactilar.   
Estructura bàsica del fitxer i descripció de les dades arreplegades: imatges d'empremtes.   
Sistema de tractament de les dades: automatitzat.   
Cessions de dades previstes: cap.  
Òrgans de les administracions responsables del fitxer: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46703 València.   
Servicis o unitats davant els quals poden exercitar-se els drets d'accés, rectificació, cancel·lació i oposició: Gerència. Consorci Espacial Valencià. Ciutat Politècnica de la Innovació, edifici 8G, accés B, planta B, Camí de Vera s/n, 46250 València.  
Mesures de seguretat: nivell bàsic.


Còpia Permalink ELI